**Cytundeb Rhannu Data**

**Prifysgol Caerdydd ac Undeb Myfyrwyr Prifysgol Caerdydd**

|  |  |  |  |
| --- | --- | --- | --- |
| **Tabl Rheoli’r Ddogfen** | | | |
| **Teitl y Ddogfen:** | | Cytundeb Rhannu Data - Prifysgol Caerdydd ac Undeb Myfyrwyr Prifysgol Caerdydd | |
| **Awdur(on) (enw, teitl swydd ac Is-adran):** | | Rheolwr Hawliau Gwybodaeth, Cynllunio Strategol a Llywodraethu, Prifysgol Caerdydd | |
| **Rhif y Fersiwn:** | | 2.0 | |
| **Statws y Ddogfen:** | | Cymeradwywyd | |
| **Dyddiad Cymeradwyo:** | | Awst 2016 | |
| **Cymeradwywyd Gan:** | | Cofrestrydd Academaidd, Prifysgol Caerdydd  Prif Weithredwr, Undeb Myfyrwyr Prifysgol Caerdydd | |
| **Dyddiad Dod i Rym:** | | Awst 2016 | |
| **Dyddiad yr Adolygiad Nesaf:** | | Mehefin 2018 | |
| **Y Fersiwn a Ddisodlwyd:** | | 1.0 | |
| **Hanes y Ddogfen** | | | |
| **Fersiwn** | **Dyddiad** | **Awdur** | **Nodiadau ar y Diwygiadau** |
| 1.0 | Ionawr 2006 | Llywodraethu a Chydymffurfio |  |
| 2.0 | Awst 2016 | Rheolwr Hawliau Gwybodaeth – Cynllunio Strategol a Llywodraethu | Newid i fformat templed newydd, cynnwys meysydd data penodol yn 4. Ychwanegu adrannau 5, 6, 7 ac 8. Mân ddiwygiadau eraill. |

**Cytundeb Rhannu Data rhwng**

**Prifysgol Caerdydd ac Undeb Myfyrwyr Prifysgol Caerdydd**

**1. Mae Prifysgol Caerdydd yn ymrwymo i wneud y canlynol:**

1.1 hysbysu ymgeiswyr a myfyrwyr sydd ar fin cofrestru o fodolaeth Undeb Myfyrwyr Prifysgol Caerdydd, goblygiadau (o safbwynt data personol) ymuno ag Undeb y Myfyrwyr a hawl yr unigolyn i beidio â bod yn aelod o Undeb y Myfyrwyr;

1.2 cofnodi bod unigolyn wedi arfer ei hawl i beidio â bod yn aelod o Undeb y Myfyrwyr;

1.3 caniatáu mynediad at ddata a gedwir ar System Rheoli Gwybodaeth Myfyrwyr (SIMS) i staff awdurdodedig Undeb y Myfyrwyr yn ôl yr angen er mwyn cyflawni dibenion Undeb y Myfyrwyr, fel y nodir yn Ordinhad 13;

1.4 darparu hyfforddiant ar gyfer staff Undeb y Myfyrwyr ar Ddeddf Diogelu Data 1998 a gweithrediad SIMS a rhoi cyngor ar reoli cofnodion a diogelwch data;

1.5 cynghori Undeb y Myfyrwyr mewn perthynas â chynnal archwiliad rheolaidd i wneud yn siŵr bod telerau'r cytundeb hwn yn cael eu dilyn.

**2. Mae Undeb Myfyrwyr Prifysgol Caerdydd yn ymrwymo i wneud y canlynol:**

2.1 dim ond defnyddio data personol at y dibenion a bennir yn Ordinhad 13, a dilyn y Cod Ymddygiad ar gyfer Cyfathrebu Deunydd Marchnata neu Hyrwyddo fel y nodir yn Adran 3 isod;

2.2 sicrhau y caiff staff hyfforddiant rheolaidd ar ddefnyddio SIMS, diogelu data a rheoli cofnodion;

2.3 cadw unrhyw ddata personol yn ddiogel ac yn unol â Deddf Diogelu Data 1998;

2.4 cynnal cronfeydd data ar wahân at ddibenion marchnata uniongyrchol digymell, fel y cwmpesir gan y Cod Ymddygiad ar gyfer Cyfathrebu Deunydd Marchnata neu Hyrwyddo a ddisgrifir yn Adran 3, a chadw cofnodion digonol o fyfyrwyr sy’n dewis peidio â derbyn cyfathrebiadau o'r fath gan Undeb y Myfyrwyr;

2.5 cynnal archwiliadau rheolaidd i wneud yn siŵr bod y cytundeb hwn yn cael ei ddilyn a/neu gydweithredu ag unrhyw archwiliad o'r fath a gaiff ei gynnal gan y Brifysgol neu ei hasiantau;

2.6 cyfeirio unrhyw gwynion ffurfiol a gaiff ynghylch materion a gwmpesir gan y cytundeb hwn at y Cofrestrydd Academaidd, a hysbysu'r achwynydd o'r atgyfeiriad.

**3. Cod Ymddygiad ar gyfer Cyfathrebu Deunydd Marchnata neu Hyrwyddo**

3.1 Nid ystyrir bod hysbysiadau y mae Undeb y Myfyrwyr yn eu cyfleu i'w Aelodau at ddibenion:

* ymgyrchoedd iechyd a diogelwch cyhoeddus / y Brifysgol
* hysbysiadau brys mewn perthynas ag argyfyngau sifil
* cefnogi strwythurau a gweithgareddau democrataidd yr Undeb

yn ddeunydd hyrwyddo/marchnata ac mae cyfathrebiadau digymell parhaus i fyfyrwyr at y diben hwn yn dderbyniol heb ganiatâd.

3.2 Gall Undeb y Myfyrwyr anfon cyfathrebiadau digymell i ddechrau at ei aelodau, i hyrwyddo gweithrediadau a gweithgareddau Undeb y Myfyrwyr a/neu fanteision masnachol a sicrhawyd gan Undeb y Myfyrwyr ar gyfer ei aelodau. Fodd bynnag, dylai cyfathrebiadau o'r fath bob amser gynnwys cyfle i’r aelodau ddewis peidio â chael cyfathrebiadau marchnata o’r fath yn y dyfodol, a lle bydd aelodau yn arfer yr hawl honno, dylid cadw at hyn. Bydd pob gohebiaeth o'r fath sy’n defnyddio rhwydwaith cyfrifiadura Prifysgol Caerdydd yn cydymffurfio â Rheoliadau TG y Gwasanaethau Gwybodaeth[[1]](#footnote-1).

3.3 Ni fydd unrhyw ddata personol yn cael eu datgelu i asiantaethau allanol at ddibenion marchnata heb ganiatâd penodol gwrthrychau’r data.

**4. Gwybodaeth i‘w Rhannu Fel Mater o Drefn**

4.1 Bydd y Brifysgol yn darparu’r wybodaeth ganlynol i Undeb y Myfyrwyr ar gyfer myfyrwyr sydd wedi cofrestru ac eithrio’r myfyrwyr hynny a ddisgrifir yn 4.2:

Enw(au) Cyntaf

Cyfenw

Rhif Myfyriwr;

Statws Ffioedd

Adran;

Modd Mynychu;

Dyddiad Geni:

Cyfeiriad a Chod Post Cartref:

Cyfeiriad a Chod Post yn Ystod y Tymor:

Cyfeiriad E-bost Cyswllt

Rhif Ffôn Symudol:

Enw Defnyddiwr;

Rhyw;

Statws Cofrestru;

Disgrifiad o’r Rhaglen

Blwyddyn Astudio;

Credydau a Enillwyd;

Dyddiad Gorffen Arfaethedig;

Dyddiad Gadael;

Cod Math o Fyfyriwr;

Rhif Cerdyn Llyfrgell

Cyfathrebu yn Gymraeg,

Ni fydd unrhyw ddata personol sensitif yn cael eu trosglwyddo fel mater o drefn rhwng y Brifysgol ac Undeb y Myfyrwyr.

4.2 Bydd y myfyrwyr canlynol yn cael eu heithrio o rannu data fel mater o drefn;

- myfyrwyr partneriaeth sy'n astudio yn gyfan gwbl neu'n bennaf (hynny yw am fwy na hanner eu hamser) mewn sefydliad partner;

- myfyrwyr ymchwil sydd ar gam olaf ysgrifennu traethawd ymchwil;

-myfyrwyr sy'n astudio y tu allan i'r DU;

- myfyrwyr dysgu o bell nad ydynt yn byw yn y DU;

- myfyrwyr sydd wedi arfer eu hawl i beidio â bod yn aelod o Undeb y Myfyrwyr.

**5. Amlder a Dull o Rannu**

5.1 Darperir gwybodaeth i’r pwynt cyswllt dynodedig yn Undeb y Myfyrwyr ar ffurf echdyniad dyddiol o SIMS drwy adroddiad Gwrthrychau Busnes. Caiff y wybodaeth ei hanfon drwy e-bost o fewn system e-bost y Brifysgol.

**6. Pwyntiau Cyswllt Dynodedig**

6.1 Ar gyfer rhannu cyffredinol, dynodir y pwyntiau cyswllt canlynol ar gyfer ymholiadau ynghylch y data a’r modd y cânt eu throsglwyddo:

Ar gyfer y Brifysgol:   
 Arweinydd Tîm, Systemau Corfforaethol, UTSG  
 Ffôn: 029 20870213

Ar gyfer Undeb y Myfyrwyr:

Rheolwr TGCh

Ffôn: 029 20781405.

**7. Gwybodaeth arall i’w rhannu**

7.1 Gellir hefyd rannu data personol rhwng y partïon pan fo angen hynny a phan fo’n angenrheidiol er mwyn sicrhau bod polisïau a gweithdrefnau’r Brifysgol ac Undeb y Myfyrwyr yn cael eu parchu ac er mwyn ymchwilio’n llawn i unrhyw achosion honedig o dorri’r polisïau a’r gweithdrefnau hynny a chymryd unrhyw gamau gweithredu angenrheidiol pellach. Yn arbennig, rhoddir sylw dyledus i’r Weithdrefn Disgyblu Myfyrwyr a’r rheolau ymddygiad a amlinellir ynddi.

7.2 Lle y bydd hyn yn cynnwys data personol sensitif, yn arbennig mewn achos o gyflawni trosedd neu honiad o gyflawni trosedd, ystyrir p’un a yw’r rhannu yn angenrheidiol er mwyn i'r Brifysgol asesu’n brydlon a yw’r myfyriwr yn bodloni unrhyw safonau addasrwydd i ymarfer sy'n ofynnol gan y rhaglen y maent wedi cofrestru arni neu i asesu’r risg a berir gan yr unigolyn i’r myfyrwyr/staf yn fwy cyffredinol.

**8. Cwynion ac Unioni**

8.1 Yn y lle cyntaf, rhoddir gwybod i’r Cofrestrydd Academaidd am bob cwyn ffurfiol a wneir gan fyfyrwyr mewn perthynas â materion a gwmpesir gan y cytundeb hwn.

**Diwedd y Ddogfen**

1. http://www.cardiff.ac.uk/cy/public-information/policies-and-procedures/it-regulations [↑](#footnote-ref-1)